હજી ત્રણ દિવસ પહેલાં જ જ્યારે કોંગ્રેસે દલિત સમુદાયનાં લોકો પર થતા અત્યાચાર સામેના વિરોધમાં એક દિવસના ઉપવાસ રાખ્યા હતા ત્યારે દિલ્હીમાં અમુક કોંગ્રેસી નેતાઓને ઉપવાસના સમય પહેલાં એક હોટલમાં નાસ્તો કરતા બતાવતી તસવીરો સોશિયલ મિડિયા પર વાયરલ થઈ હતી ત્યારે ભાજપના નેતાઓ, સમર્થકોએ એમની આકરી ટીકા કરી હતી. પરંતુ આજે હવે ભાજપના ઉપવાસ કાર્યક્રમ વખતે તેના બે વિધાનસભ્ય – ભીમરાવ તાપકીર અને સંજય ભેગડે ઉર્ફે બાલા ઉપવાસના સમયની મધ્યમાં એક બેઠક વખતે નાસ્તો કરતા જોવા મળ્યા હતા. એ બેઠક મહારાષ્ટ્રના પ્રધાન ગિરીશ બાપટે પુણે કાઉન્સિલ હોલમાં બોલાવી હતી.